ჰაქსოუს გმირი

ჰაქსოუს გმირი (ინგლ. ) — 2016 წლის ბიოგრაფიული საომარი ფილმი, რომლის რეჟისორია მელ გიბსონი და სცენარის ავტორი: ენდრიუ ნაიტი და რობერტ შენკკანი. ფილმი დაფუძნებულია 2004 წლის დოკუმენტურ ფილმზე „კეთილსინდისიერი მოწინააღმდეგე". ფილმში მოქმედება მეორე მსოფლიო ომის დროს მიმდინარეობს, მთავარი გმირი კი - დესმონდ დოსია, ამერიკელი პაციფისტი საბრძოლო ექიმი, რომელმაც, როგორც მეშვიდე დღის ადვენტისტმა ქრისტიანმა, უარი თქვა ნებისმიერი სახის იარაღის ან ცეცხლსასროლი იარაღის ტარებაზე ან გამოყენებაზე. დოსი გახდა პირველი კეთილსინდისიერი მებრძოლი, რომელსაც ღირსების მედალი მიენიჭა ოკინავას ბრძოლის დროს გამოჩენილი სიმამაცისთვის. მთავარი პრესონაჟის, დოსის როლს ენდრიუ გარფილდი ასრულებს. მეორეხარისხოვან როლებშია: სემ უორტინგტონი, ლუკ ბრეისი, ტერეზა პალმერი, ჰუგო უივინგი, რეიჩელ გრიფიტსი და ვინს ვონი.

ფილმი გამოვიდა შეერთებულ შტატებში 2016 წლის 4 ნოემბერს და მსოფლიოს მასშტაბით 180.4 მილიონი აშშ დოლარი გამოიმუშავა. კრიტიკოსებმა ფილმი მოიწონეს და განსაკუთრებულად შეაქეს გიბსონის რეჟისურა და გარფილდის შესრულება. ჰაქსოუს გმირი ამერიკის კინო ინსტიტუტმა აირჩია, როგორც წლის საუკეთესო ფილმების ათეულში შემავალი ფილმი. მას მიღებული აქვს მრავალი ჯილდო და ნომინაცია. ფილმმა მიიღო ოსკარის ექვსი ნომინაცია ოსკარის 89-ე დაჯილდოებაზე, მათ შორის საუკეთესო სურათის, საუკეთესო რეჟისორი, საუკეთესო მსახიობი კაცის (გარფილდი) და საუკეთესო ხმის მონტაჟისთვის. მან მოიგო პრიზები საუკეთესო ხმის მიქსისა და საუკეთესო ფილმის მონტაჟის ნომინაციებში. ფილმმა ასევე მიიღო ოქროს გლობუსის ნომინაციები საუკეთესო ფილმისთვის, საუკეთესო რეჟისორისა და საუკეთესო მსახიობი კაცისთვის, და 12 ჯილდოს ნომინაცია, რომელთაგან უმრავლესობაში გაიმარჯვა (მათ შორის: საუკეთესო ფილმი, საუკეთესო რეჟისორი, საუკეთესო ორიგინალური სცენარი, გარფილდი, როგორც საუკეთესო მსახიობი და უოვინგი, როგორც საუკეთესო მეორეხარისხოვანი როლის შემსრულებელი მსახიობი).

სამსახიობო ჯგუფი
ენდრიუ გარფილდი დესმონდ დოსის როლში
სემ უორთინგტონი კაპიტანი ჯეკ გლოვერი
ლუკ ბრეისი „სმიტი" რიკერის როლში
ჰუგო უივინგი, როგორც ტომ დოსი, დესმონდის მამა
ტერეზა პალმერი, როგორც დოროთი შუტე, დესმონდის ცოლი
რეიჩელ გრიფიტსი, როგორც ბერტა დოსი, დესმონდის დედა
ვინს ვეუგი სერჟანტი ჰოუელის როლში
რაიან კორი ლეიტენანტ მანვილის როლში
რიჩარდ როქსბურგი, როგორც პოლკოვნიკი სტელცერი
ლუკ პეგლერი, როგორც მილტ „ჰოლივუდ" ზეინი
რიჩარდ პიროსი რანდალი „თიჩ" ფულერის როლში
ბენ მინგაი „გრიზ" ნოლანის როლში
მაიკლ შისბი '„ტექს" ლევისის როლში
ფირას დირანი ვიტო რინელის როლში
დემიენ ტომლინსონი, როგორც რალფ მორგანი
მეტ ნაბლი, როგორც პოდპოლკოვნიკი კუნი
რობერტ მორგანი პოლკოვნიკ სანგსტონის როლში
ნათანაელ ბუზოლიჩი, როგორც ჰაროლდ „ჰალ" დოსი, დესმონდის ძმა
მილო გიბსონი „ლაქი" ფორდის როლში
გორან კლეუტი, როგორც ენდი „გოულ" უოკერი

წარმოება
განვითარება
ჰაქსოუს გმირი 14 წლის განმავლობაში მზადდებოდა. მრავალი პროდიუსერი ათწლეულების განმავლობაში ცდილობდა დოსის მოთხრობის გადაღებას, მათ შორის იყო ომის გმირი აუდი მერფი და ჰალ უოლისი.

2001 წელს, მას შემდეგ, რაც საბოლოოდ დარწმუნდა დოსი, რომ მის შესანიშნავ ცხოვრებაზე ფილმის გადაღება სწორი საქმე იყო, სცენარისტმა / პროდიუსერმა გრეგორი კროსბიმ ( ბინგ კროსბის შვილიშვილი) დაწერა მცირე სცენარი და პროექტი მიუტანა პერმუტის პრეზენტაციების კინოპროდიუსერ დევიდ პერმუტს, რამაც საბოლოოდ ფილმის დაფინანსება გამოიწვია. გრეგორი კროსბი და სტივ ლონგი ფილმის თანაპროდიუსერები იყვნენ.

სცენარის შექმნა
რობერტ შენკკანმა შეადგინა თავდაპირველი სცენარი ხოლო რანდალ უოლესმა, რომელიც ადრე ფილმის თანარეჟისორი იყო, სცენარი გადაწერა. ენდრიუ ნაითმა სცენარი დაარედაქტირა.

მთავარი გადაღებები
ფილმის ძირითადი გადაღებები დაიწყო 2015 წლის 29 სექტემბერს, და გაგრძელდა 59 დღე, დასრულდა იმავე წლის დეკემბერში. გადაღებები ძირითადად ახალ სამხრეთ უელსის შტატში მიმდინარეობდა - რიჩმონდში, ბრინჯელი, და ორანის პარკი .

პოსტ-წარმოება
კევინ ო'კონელმა, რომელმაც ამ ფილმში პირველი ოსკარის პრემია მოიპოვა ხმის მიქსის ნომინაციაში (21 ნომინაციის შემდეგ), აღნიშნა, რომ ბიუჯეტის შეზღუდვებმა აიძულა გამოეყენებინა საარქივო ხმები, რათა კარგად აღებეჭდა მეორე მსოფლიო ომის დროინდელი იარაღის შესაბამისი ხმა.